หุ้นสหรัฐฯปิดในแดนบวก
ดัชนีหุ้นดาวโจนส์ ปิดที่ 12,627.01 จุด เพิ่มขึ้น 92.34 จุด ด้านแนสแดค  ปิดที่ 2,875.32 จุด เพิ่มขึ้น 21.26 จุด
28 มิ.ย. 2555

ดัชนีหุ้นดาวโจนส์ ปิดที่ 12,627.01 จุด เพิ่มขึ้น 92.34 จุด ด้านแนสแดค  ปิดที่ 2,875.32 จุด เพิ่มขึ้น 21.26 จุด
ตลาดหุ้นสหรัฐฯวานนี้(27 มิ.ย.)  ปิดบวกตามตลาดทุนในยุโรปและเอเชีย จากข้อมูลคำสั่งซื้อสินค้าคงทนภายในประเทศที่ดีขึ้นในเดือนพฤษภาคม ส่งสัญญาณถึงความเคลื่อนไหวที่มั่นคงของภาคอุตสาหกรรมแดนลุงแซม
ดัชนีหุ้นดาวโจนส์ เพิ่มขึ้น 92.34 จุด (0.74 เปอร์เซ็นต์) ปิดที่ 12,627.01 จุด แนสแดค เพิ่มขึ้น 21.26 จุด (0.74 เปอร์เซ็นต์) ปิดที่ 2,875.32 จุด เอสแอนด์พี เพิ่มขึ้น 11.86 จุด (0.90 เปอร์เซ็นต์) ปิดที่ 1,331.85 จุด
ขณะที่ราคาน้ำมัน ขยับขึ้นเล็กน้อย แม้สต๊อกเชื้อเพลิงสหรัฐฯไม่เปลี่ยนแปลงมากนักจากสัปดาห์ก่อน  สัญญาล่วงหน้าน้ำมันดิบชนิดไลต์สวีตครูดของสหรัฐฯ เพิ่มขึ้น 85 เซนต์ ปิดที่ 80.21 ดอลลาร์ ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 48 เซนต์ ปิดที่ 93.50 ดอลลาร์ต่อบาร์เรล